ŠKOLA PRIMIJENJENIH UMJETNOSTI I DIZAJNA - PULA

OBRAZLOŽENJE POLUGODIŠNJEG IZVJEŠTAJA 
O IZVRŠENJU FINANCIJSKOG PLANA ZA 2026. GODINU
I. SAŽETAK DJELOKRUGA RADA
Škola primijenjenih umjetnosti i dizajna - Pula (u daljnjem tekstu: Škola) je srednjoškolska odgojno-obrazovna ustanova koja obrazuje učenike u četverogodišnjim obrazovnim programima područja likovne umjetnosti i dizajna. Osnovana je Odlukom Skupštine Županije o prestanku Umjetničke škole Pula i osnivanju Škole primijenjenih umjetnosti i dizajna - Pula (Klasa:602-03/94-01/05. Ur.broj:2163/1-01/94-1) od 20. svibnja 1994. Jedina je umjetnička škola likovnog profila u Istarskoj županiji. Upisuje učenike s područja cijele Istre i šire. Školske godine 2025./2026. u školu je upisano 111 učenika te zaposleno 34 zaposlenika u redovnom radnom odnosu. Nastava je organizirana u jutarnjoj smjeni u petodnevnom radnom tjednu. Škola ima odobrenje nadležnog Ministarstva za nastavne planove i programe s područja likovne umjetnosti i dizajna: grafički, slikarski i kiparski dizajn i dizajn tekstila.
Djelatnost Škole ostvaruje se na temelju Nastavnog plana i programa, Školskog kurikuluma i Godišnjeg plana i programa rada a u skladu s Zakonom o ustanovama (“Narodne novine”, br. 76/93, 29/97, 47/99, 35/08, 127/19 i 151/22), Zakonom o odgoju i obrazovanju u osnovnoj i srednjoj školi (“Narodne novine”, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23), Zakonom o umjetničkom obrazovanju (“Narodne novine”, br. 130/11) i Statutom Škole.
II. PRAVNA OSNOVA ZA DONOŠENJE IZVJEŠTAJA

Obveza sastavljanja polugodišnjeg izvještaja o izvršenju financijskog plana proračunskog korisnika propisana je odredbama čl. 81.-86. Zakona o proračunu („Narodne novine”, br. 144/21) i čl. 30.-51. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine”, br. 85/23).
Polugodišnji izvještaj o izvršenju financijskog plana sastoji se od:

· općeg i posebnog dijela,

· obrazloženja i 

· posebnih izvještaja.

Opći dio polugodišnjeg izvještaja o izvršenju financijskog plana sadrži:

· sažetak Računa prihoda i rashoda i Računa financiranja

· Račun prihoda i rashoda i Račun financiranja

· preneseni višak prihoda nad rashodima.

Račun prihoda i rashoda sastoji se od prihoda i rashoda iskazanih prema ekonomskoj klasifikaciji,  prema izvorima financiranja i prema funkcijskoj klasifikaciji i prikazuje se tablično. U tablici Izvještaj o prihodima i rashodima prema ekonomskoj klasifikaciji plan se iskazuje na razini skupine ekonomske klasifikacije (druga razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici Izvještaj o prihodima i rashodima prema izvorima financiranja plan i izvršenje se iskazuju na razini razdjela (prva razina računskog plana) i odjeljka (četvrta razina računskog plana) izvora financiranja. U tablici Izvještaj o rashodima prema funkcijskoj klasifikaciji plan i izvršenje se iskazuju na razini razdjela (prva razina računskog plana) i skupine (druga razina računskog plana) funkcijske klasifikacije.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema ekonomskoj klasifikaciji i izvorima financiranja.

Izvorni plan je Financijski plan za 2026. i to posljednje izmjene i dopune (1. izmjene i dopune) Financijskog plana donesene od strane Školskog odbora. 

Posebni dio polugodišnjeg izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini skupine ekonomske klasifikacije (druga razina računskog plana), a izvršenje na razini odjeljka ekonomske klasifikacije (četvrta razina računskog plana).
Obrazloženje polugodišnjeg izvještaja o izvršenju finacijskog plana sastoji se od obrazloženja:

· općeg dijela izvještaja o izvršenju financijskog plana i 

Obrazloženje općeg dijela izvještaja o izvršenju financijskog plana sadrži:
· obrazloženje ostvarenja prihoda i rashoda, primitaka i izdataka

· obrazloženje prenesenog viška financijskog plana.

Posebni izvještaj u polugodišnjem izvještaju o izvršenju financijskog plana je:

· izvještaj o stanju potraživanja i dospjelih obveza te o stanju potencijalnih obveza po osnovi sudskih sporova 

III. OPĆI DIO

Financijski plan Škole primijenjenih umjetnosti i dizajna – Pula za 2026. godinu donijet je na sjednici Školskog odbora dana 29. listopada 2025. godine u visini od 921.627,99 eura. U prvom polugodištu 2026. godine donijeta je jedna izmjena i dopuna financijskog plana. Nije izvršena preraspodjela sredstava.
Prvim izmjenama i dopunama Financijskog plana za 2026. godinu koje su donijete na sjednici Školskog odbora dana 2. travnja 2026. godine, projekcija potrošnje povećana je na 1.026.819,36 eura, odnosno za 105.191,37 eura ili za 11,41 %.

Izmjene i dopune Financijskog plana izrađene su zbog izmjena i dopuna Proračuna Istarske županije, uvrštenja prenesenih viškova i manjkova iz prethodne 2025. godine i usklađenja prihoda i rashoda temeljem stvarnih potreba.

U prvom polugodištu 2026. godine ostvareno je sveukupno prihoda u visini od 468.130,26 eura što je u odnosu na plan 46,06%, a u odnosu na isto razdoblje prethodne godine 107,53%. Izvršeno je rashoda u ukupnom iznosu od 461.544,31 eura, što je u odnosu na plan 48,15%, a u odnosu na isto razdoblje prethodne godine 92,73%. Razlika računa prihoda i rashoda je višak i iznosi 6.585,95 eura. 

Nije bilo primitaka niti izdataka te je Račun financiranja iskazan s 0,00 eura.
	Rekapitulacija
	Ostvarenje/ izvršenje 1-6 2025.
	Plan 2026.
	Ostvarenje/ izvršenje 1-6 2026.
	Indeks
	Indeks

	1
	2
	3
	4
	5=4/2*100
	6=4/3*100

	Ukupni prihodi
	435.346,41
	1.016.366,61
	468.130,26
	107,53
	46,06

	Višak prethodnih godina
	7.981,19
	-57.732,55
	-57.732,55
	-805,33
	100,00

	Primici od financijske imovine i zaduživanja
	0,00
	0,00
	0,00
	0,00
	0,00

	Ukupno raspoloživa sredstva
	443.327,60
	958.634,06
	410.397,71
	92,57
	42,81

	Ukupni rashodi
	497.737,66
	958.634,06
	461.544,31
	92,73
	48,15

	Izdaci za financijsku imovinu i otplatu zajmova
	0,00
	0,00
	0,00
	0,00
	0,00

	Ukupno raspoređena sredstva
	497.737,66
	958.634,06
	461.544,31
	92,73
	48,15

	Ukupan višak/manjak
	-54.410,06
	0,00
	-51.146,60
	92,62
	


PRIHODI
U 2026. godini ostvareno je prihoda poslovanja u visini od 468.130,26 eura što je 46,06% od plana te 7,53% više nego u istom razdoblju prethodne godine. 

Pomoći iz inozemstva i od subjekata unutar općeg proračuna

Pomoći su ostvarene u ukupnom iznosu od 406.416,49 eura što je 46,45% od plana te 7,31% više nego prethodne godine. U cijelosti se odnose na pomoći proračunskim korisnicima iz proračuna koji im nije nadležan. 
Pomoći proračunskim korisnicima iz proračuna koji im nije nadležan odnose se na tekuće pomoći Ministarstva znanosti, obrazovanja i mladih za troškove zaposlenika (plaće i materijalna prava), sredstva Ministarstva rada, mirovinskog sustava, obitelji i socijalne politike za nabavu menstrualnih higijenskih potrepština, sredstva Agencije za odgoj i obrazovanje za županijsko stručno vijeće te pomoć iz Grada Pule za financiranje godišnje izložbe učeničkih radova.  

Prihodi od imovine

Prihodi od imovine se odnose na prihode od financijske imovine. To su vlastiti prihodi od kamata na depozite po viđenju (sredstva na žiro računu za redovno poslovanje) kojima se sufinanciraju usluge platnog prometa. Ove godine nismo ostvarilli prihode po toj osnovi jer smo zatvorili žiro račun za redovno poslovanje zbog prelaska na poslovanje u sustav lokalne riznice Istarske županije. 

Prihodi od administrativnih pristojbi i po posebnim propisima
Prihodi od administrativnih pristojbi i po posebnim propisima su ostvareni u ukupnom iznosu od 12.747,15 eura što je 57,68% od plana te 57,74% više nego prethodne godine. U cijelosti se odnose na prihode po posebnim propisima.
Prihodi po posebnim propisima su namjenski prihodi od godišnjih participacija roditelja/skrbnika učenika za podizanje tehnološko-tehničke razine obrazovanja iznad kriterija po kojima se obrazovni program škole financira iz sredstava državnog i županijskog proračuna i refundacija štete od osiguranja. Njima se sufinanciraju materijalni rashodi i rashodi za nabavu nefinancijske imovine.

Prihodi od prodaje proizvoda i robe te pruženih usluga i prihodi od donacija

Prihodi od prodaje proizvoda i robe te pruženih usluga i prihodi od donacija su ostvareni u ukupnom iznosu od 1.538,50 eura što je 33,45% od plana te 22,44% manje nego prethodne godine. Sastoje se od prihoda od prodaje robe i pruženih usluga i donacija od pravnih i fizičkih osoba izvan proračuna.

Prihodi od prodaje proizvoda i robe te pruženih usluga odnose se na vlastite prihode od pruženih usluga koji se koriste za financiranje materijalnih troškova učeničke zadruge i za poboljšanje uvjeta izvođenja nastavnog procesa. U prvom polugodištu ove godine nismo ostvarili prihode od prodaje proizvoda učeničke zadruge.
Donacije od pravnih i fizičkih osoba izvan općeg proračuna ostvarene su u ukupnom iznosu od 1.538,50 eura što je 3,71% više nego prethodne godine. Odnose se na tekuće donacije u iznosu od 1.200,00 eura i kapitalne donacije u iznosu od 338,50 eura. Tekuće donacije su bile donacije turističke agencije za troškove dnevnica nastavnicima za stručni izlet. Kapitalne donacije su bile donacija šivaće mašine i donacije knjiga za školsku knjižnicu od strane fizičkih osoba.

Prihodi iz nadležnog proračuna i od HZZO-a temeljem ugovornih obveza

Prihodi iz nadležnog proračuna i od HZZO-a temeljem ugovornih obveza su ostvareni u ukupnom iznosu od 47.428,12 eura što je 41,35% od plana te 1,87% više od prethodne godine. U cijelosti se odnose na prihode iz proračuna za financiranje redovne djelatnosti.

Prihodi iz proračuna za financiranje redovne djelatnosti su prihodi iz proračuna Istarske županije. Ostvareni su prihodi za financiranje decentraliziranih funkcija, troškova iznad standarda, provođenje projekta Institucionalizacija zavičajne nastave, za podmirenje plaća i materijalnih troškova pomoćnice u nastavi i za kapitalna ulaganja.
RASHODI

Rashodi poslovanja u 2026. godini izvršeni su u iznosu 451.412,40 eura što je 49,17% planiranog i 9,18% manje u odnosu na prethodnu godinu. Rashodi za nefinancijsku imovinu izvršeni su u iznosu 10.131,91 eura što je 24,95% od plana i 1.345,25% više u odnosu na prethodnu godinu.

Rashodi za zaposlene
Rashodi za zaposlene izvršeni su u ukupnom iznosu od 408.186,20 eura što je 49,76% od plana te 7,42% manje nego prethodne godine. Obuhvaćaju rashode za plaće i naknade plaća s doprinosima na plaće i materijalna prava ugovorena kolektivnim ugovorima. Prošle godine su rashodi bili veći jer su bili uključeni troškovi za sedam mjeseci zbog ukidanja kontinuiranih troškova.
Materijalni rashodi

Materijalni rashodi izvršeni su u ukupnom iznosu od 42.825,70 eura što je 44,10% od plana te 22,65% manje nego prethodne godine. Obuhvaćaju naknade troškova zaposlenima, rashode za materijal i energiju, rashode za usluge, naknade troškova osobama izvan radog odnosa i ostale nespomenute rashode poslovanja. Značajnije smanjenje u odnosu na prethodnu godinu odnosi se na smanjenje troškova stručnih usavršavanja zaposlenika, naknade za prijevoz zaposlenika zbog prestanka radnog odnosa dvoje zaposlenika koji su koristili međumjesni prijevoz, uredskog materijala jer smo prošle godine nabavili psihodijagnostičke testove, energije jer su prošle godine bili uključeni troškovi za sedam mjeseci zbog ukidanja kontinuiranih troškova, zdravstvenih usluga jer je manji broj zaposlenika obavilo sistematski zdravstveni pregled, računalnih usluga jer smo prošle godine imali troškove implementacije i obuke nove aplikacije za uredsko poslovanje, ostalih usluga jer smo prošle godine imali troškove tiska za projekt Nematerijalna baština preko granica u okviru ASPnet mreže i troškove izrade procjene rizika kućne vodoopskrbe mreže. Smanjeni su troškovi reprezentacije jer smo prošle godine imali reprezentaciju za županijsko stručno vijeće ravnatelja. Učenici ove godine nisu sudjelovali na natjecanjima i smotrama, ali smo imali troškove sudjelovanja u razmjeni učenika sa školom iz Italije. Ove godine smo isplatili naknadu za rad koordinatora Erasmus+ projekta.
Financijski rashodi

Financijski rashodi nisu izvršeni. Prošle godine smo imali financijske rashode (usluge platnog prometa). Ove godine nemamo troškove platnog prometa zbog zatvaranja žiro računa za redovno poslovanje i prelaska na poslovanje u sustav lokalne riznice Istarske županije.

Ostali rashodi

Ostali rashodi izvršeni su u iznosu od 400,50 eura što je 98,89% od plana te 1,11% manje nego prethodne godine. U cijelosti se odnose na tekuće donacije (u naravi), odnosno nabavu menstrualnih higijenskih potrepština sukladno Odluci Ministarstva rada, mirovinskog sustava, obitelji i socijalne politike.

Rashodi za nabavu neproizvedene dugotrajne imovine

Rashodi za nabavu neproizvedene dugotrajne imovine izvršeni su u iznosu od 8.479,53 eura što je 28,27% od plana te 1.187,22% više od prethodne godine. Obuhvaćaju rashode za nabavu nematerijalne imovine. Ove godine smo imali trošak ispitivanja hidrantske mreže i trošak geotehničkih istražnih radova u sklopu izrade glavnog projekta dogradnje i rekonstrukcije školske zgrade.   

Rashodi za nabavu proizvedene dugotrajne imovine

Rashodi za nabavu proizvedene dugotrajne imovine izvršeni su u iznosu od 1.652,38 eura što je 15,57% od plana te 3.806,34% više od prethodne godine. Obuhvaćaju rashode za nabavu opreme i knjiga. Ove godine smo imali troškove nabave jednog klima uređaja za prostoriju operativnog djelatnika za sigurnost i civilnu zaštitu, kompresora za izvođenje nastave kiparskog dizajna i knjiga za školsku knjižnicu. Dobili smo donaciju jedne šivaće mašine za izvođenje nastave dizajna tekstila. 
REZULTAT POSLOVANJA
Preneseni financijski rezultat (manjak prihoda) prethodne 2025. godine iznosi 57.732,55 eura te se u prvom polugodištu 2026. nije izvršio u cijelosti:  

· manjak decentraliziranih sredstava u iznosu 836,63 eura koji je nastao zbog nedoznačenih sredstava od strane Istarske županije za materijalne rashode pokrio se u cijelosti početkom veljače 2026. (Program: Redovna djelatnosti srednjih škola – minimalni standard, Aktivnost: Materijalni rashodi SŠ po kriterijima, Izvor financiranja: decentralizirana sredstva za srednje škole)
· manjak decentraliziranih sredstava u iznosu 1.840,41 eura koji je nastao zbog nedoznačenih sredstava od strane Istarske županije za materijalne rashode pokrio se u cijelosti početkom veljače 2026. (Program: Redovna djelatnosti srednjih škola – minimalni standard, Aktivnost: Materijalni rashodi SŠ po stvarnom trošku, Izvor financiranja: decentralizirana sredstva za srednje škole)
· višak vlastitih prihoda u iznosu od 1.887,61 eura koji je namjenjen za financiranje aktivnosti učeničke zadruge nije iskorišten (Program: Redovna djelatnost srednjih škola - minimalni standard, Aktivnost: Materijalni rashodi SŠ - drugi izvori, Izvor financiranja: vlastiti prihodi srednjih škola)
· višak prihoda za posebne namjene u iznosu od 8.204,59 eura koji je namjenjen za pokriće materijalnih rashoda iskorišten je u cijelosti (Program: Redovna djelatnost srednjih škola - minimalni standard, Aktivnost: Materijalni rashodi SŠ - drugi izvori, Izvor financiranja: prihodi za posebne namjene za srednje škole)
· manjak prihoda Ministarstva znanosti, obrazovanja i mladih u iznosu od 63.846,63 eura  koji je nastao zbog primjene modificiranog načela nastanka događaja pokrio se u cijelosti do kraja siječnja 2026. (Program: Redovna djelatnost srednjih škola - minimalni standard, Aktivnost: Plaće i drugi rashodi za zaposlene srednjih škola, Izvor financiranja: Ministarstvo znanosti, obrazovanja i mladih za srednje škole)
· manjak nenamjenskih prihoda i primitaka u iznosu 1.661,63 eura koji je nastao zbog nedoznačenih sredstava od strane Istarske županije za plaću pomoćnice u nastavi pokrio se u cijelosti početkom siječnja 2026. (Program: Programi obrazovanja iznad standarda, Aktivnost: Pomoćnici u nastavi, Izvor financiranja: nenamjenski prihodi i primici)
· višak prihoda Agencije za odgoj i obrazovanje u iznosu 330,32 eura  koji je namjenjen za organizaciju županijskih stručnih aktiva nije iskorišten (Program: Programi obrazovanja iznad standarda, Aktivnost: Naknada za županijsko stručno vijeće, Izvor financiranja: Agencija za odgoj i obrazovanje za proračunske korisnike)
· višak prihoda za posebne namjene u iznosu 30,23 eura koji je namjenjen za nabavu lektire i stručne literature za knjižnicu nije iskorišten (Program: Opremanje u srednjim školama, Aktivnost: Opremanje biblioteke, Izvor financiranja: prihodi za posebne namjene za srednje škole)
Manjak prethodne godine u visini od 57.732,55 eura umanjen za višak tekućeg razdoblja (višak računa prihoda i rashoda) u visini od 6.585,95 eura daje ukupni manjak prihoda i primitaka za pokriće u sljedećem razdoblju u visini od 51.146,60 eura. Financijski rezultat (manjak) proizlazi iz:
· manjka decentraliziranih sredstava u iznosu 1.373,28 eura (Program: Redovna djelatnosti srednjih škola – minimalni standard, Aktivnost: Materijalni rashodi SŠ po kriterijima). Manjak prihoda je nastao zbog nedoznačenih sredstava od strane Istarske županije za materijalne rashode i pokrio se početkom srpnja 2026.

· manjka decentraliziranih sredstava u iznosu 1.050,71 eura (Program: Redovna djelatnosti srednjih škola – minimalni standard, Aktivnost: Materijalni rashodi SŠ po stvarnom trošku). Manjak prihoda je nastao zbog nedoznačenih sredstava od strane Istarske županije za materijalne rashode i pokrio se početkom srpnja 2026.

· viška vlastitih prihoda u iznosu od 1.887,61 eura (Program: Redovna djelatnost srednjih škola - minimalni standard, Aktivnost: Materijalni rashodi SŠ - drugi izvori). Višak će se koristiti za financiranje aktivnosti učeničke zadruge.

· viška prihoda za posebne namjene u iznosu od 12.627,08 eura (Program: Redovna djelatnost srednjih škola - minimalni standard, Aktivnost: Materijalni rashodi SŠ - drugi izvori). Višak će se koristiti za pokriće materijalnih rashoda.

· manjka prihoda Ministarstva znanosti, obrazovanja i mladih u iznosu od 61.179,41 eura (Program: Redovna djelatnost srednjih škola - minimalni standard, Aktivnost: Plaće i drugi rashodi za zaposlene srednjih škola). Zbog primjene modificiranog načela nastanka događaja nastao je manjak koji će se pokriti do kraja srpnja 2026. godine.
· manjka nenamjenskih prihoda i primitaka u iznosu 1.564,19 eura (Program: Programi obrazovanja iznad standarda, Aktivnost: Pomoćnici u nastavi). Manjak prihoda je nastao zbog nedoznačenih sredstava od strane Istarske županije za plaću pomoćnice u nastavi i pokrio se početkom srpnja 2026.

· manjka decentraliziranih sredstava u iznosu 99,25 eura (Program: Programi obrazovanje iznad standarda, Aktivnost: Uzorkovanje voda i izrada procjene rizika vodovodne mreže). Manjak prihoda je nastao zbog nedoznačenih sredstava od strane Istarske županije za materijalne rashode i pokrio se početkom srpnja 2026.

· viška prihoda Agencije za odgoj i obrazovanje u iznosu 575,32 eura (Program: Programi obrazovanja iznad standarda, Aktivnost: Naknada za županijsko stručno vijeće). Višak će se koristiti za organizaciju županijskih stručnih aktiva.
· viška prihoda za posebne namjene u iznosu 30,23 eura (Program: Opremanje u srednjim školama, Aktivnost: Opremanje biblioteke). Višak će se koristiti za nabavu lektire i stručne literature za knjižnicu.
· manjka EU sredstava u iznosu 1.000,00 eura (Program: EU projekti u školstvu, Projekt: Erasmus+). Manjak prihoda je nastao zbog nedoznačenih sredstava za EU projekt i pokrit će se nakon odobrenja izvještaja o provedenom projektu.

IV. ZAKLJUČAK

Škola primijenjenih umjetnosti i dizajna - Pula je u prvom polugodištu 2026. godine raspolagala sredstvima u ukupnom iznosu od 410.397,71 eura što je 42,81% od plana te 7,43% manje nego prethodne godine. Prihodi su ostvareni u iznosu od 468.130,26 eura, dok manjak prenesen iz prethodne godine iznosi 57.732,55 eura. Izvršeni su programi i projekti te plaćeni rashodi u iznosu od 461.544,31 eura, što je 48,15% od plana te 7,27% manje nego prethodne godine. Ostvaren je negativan financijski rezultat na dan 30. lipnja 2026. u iznosu od 51.146,60 eura. 

Zadani ciljevi programa u prvom polugodištu 2026. godine ostvareni su 48,15%. 

Nastavna godina 2025/2026. počela je 8. rujna 2025. i završila 12. lipnja 2026., odnosno 22. svibnja 2026. za učenike četvrtog razreda. Nastavni plan i program rada realiziran je u potpunosti u okviru 160 nastavnih dana. Uz redovnu i dodatnu nastavu, učenicima je ponuđeno učenje Slovenskog jezika kao izbornog predmeta. 

Učenici su tijekom školske godine bili uključeni u projekte u sklopu programske suradnje s lokalnom samoupravom i kulturnim institucijama Grada i Županije. Realizirane su slijedeće aktivnosti i projekti: sudjelovanje učenika u projektima: „Wastereduce“ Istarske županije, „Bacaj manje, stvaraj više“ Pazinskog kolegija, „Qua signemo a casa“ Strukovne škole Eugena Kumičića Rovinj, „Diskontejner ReBus“ Pula Herculanee koji je osvojio tri zlatne nagrade na Danima komunikacija u Rovinju, Institucionalizacija zavičajne nastave na temu „Tragovima Vincenta iz Kastva“, međunarodnoj izložbi Dani umjetnosti i dizajna u likovnom stvaralaštvu učenika srednjih škola u Gradskoj galeriji Zabok u Zaboku, oslikavanje interijera Opće bolnice Pula, natjecanje/izložba učenika iz područja vizualnihh umjetnosti i dizajna – LIK 2026,  organizacija 20. izložbe učeničkih radova Škole u galeriji NOVO Pula, projekt HDLU iz Zagreba u okviru EU programa Erasmus+ pod nazivom Umjetnici za umjetničko obrazovanje.
Na satovima razrednika uz sadržaje i aktivnosti koje su planirali i ostvarivali razrednici održavale su se radionice koje su vodili vanjski suradnici/predavači a koje su sastavni dio školskih preventivnih progama i programa zdravstvenog odgoja.

Nastavnici su se stručno usavršavali na seminarima i stručnim aktivima.  

Nastavnu godinu je uspješno završilo 109 učenika. 27 od ukupno 29 učenika završnog razreda je uspješno izradilo i obranilo završni rad. Prvi razred je upisalo 25 učenika, čime je u potpunosti popunjena upisna kvota.
Pula, 14. srpnja 2026.

Ravnatelj

Davor Kliman, prof.

